
PëR NDRYSHIMIN E NENIT 213 Të KODIT Të PROCEDURëS CIVILE Të REPUBLIKëS Së SHQIPëRISë

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese", me propozimin e Këshillit të Ministrave,

KUVENDI POPULLOR
I REPUBLIKëS Së SHQIPëRISë

V E N D O S I:

Neni 1

Neni 213 i Kodit të Procedurës Civile ndryshohet si vijon:
"Përmbaruesi gjyqësor ka të drejtë të dënojë:
l) Me gjobë deri në dy paga mujore:
"Nëpunësit e personave juridikë e fizikë, kur nuk zbatojnë urdhrin e përmbaruesit gjyqësor për të bërë ndalesën në pagën e debitorit dhe kur nuk njoftojnë largimin nga puna të debitorit".
2) Me gjobë nga 10 mijë lekë deri në 500 mijë lekë:
a) Personin e detyruar me vendim gjyqësor, i cili kryen të kundërtën e asaj që me vendim është detyruar ta bëjë.
b) Personin e detyruar me vendim gjyqësor, i cili nuk kryen veprimin që është detyruar ta kryejë vetëm ai.
Kundër vendimit të dënimit mund të bëhet ankim te kryetari i gjykatës së rrethit, vendimi i të cilit është i formës së prerë.

Neni 2

Ky ligj hyn në fuqi 15 ditë pas shpalljes në Fletoren Zyrtare.

Shpallur me dekretin nr.622, datë 4.8.1993 të Presidentit të Republikës së Shqipërisë, Sali Berisha.
